Diari Oficial de la Generalitat Valenciana


Sumari del DOGV 7398, del 07-11-2014 (2014/10231)

RESOLUCIÓ de 5 de novembre de 2014, de la presidenta de CulturArts Generalitat, per la qual es concedixen i es dóna publicitat a les ajudes de foment de les arts escèniques per al sector de la dansa en el període de novembre de 2013 fins a octubre de 2014.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7398

Data del DOGV
:   07-11-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/10182


Data del document
:   05-11-2014

Organisme emissor
:   Culturarts Generalitat

Tipus de document
:   Resolució

Anàlisi jurídica

 Descriptors 

:   * Culturarts Generalitat
    * ajuda pública

RESOLUCIÓ de 5 de novembre de 2014, de la presidenta de CulturArts Generalitat, per la qual es concedixen i es dóna publicitat a les ajudes de foment de les arts escèniques per al sector de la dansa en el període de novembre de 2013 fins a octubre de 2014. [2014/10129]  
Per l'Orde 59/2014, de 8 de juliol, de la Conselleria d'Educació, Cultura i Esport (DOCV 7314, 10.07.2014), es van convocar unes ajudes de foment de les arts escèniques per al sector de la dansa en el període de novembre de 2013 fins a octubre de 2014, i es van aprovar les bases per les quals es regirien.  
D'acord amb el que establix la base 5 de l'orde de convocatòria, la comissió tècnica avaluadora constituïda a l'efecte ha valorat les sol·licituds d'acord amb els criteris, formes i prioritats establits en les bases per a cada modalitat específica i ha emés l'informe corresponent. L'òrgan instructor, a la vista dels expedients i de l'informe de la comissió, ha formulat una proposta de resolució definitiva.  
  
Pel Decret 141/2014, de 5 de setembre, del Consell (DOCV 7355, 08.09.2014), que modifica el Reglament d'organització i funcionament de CulturArts Generalitat, aprovat pel Decret 5/2013, de 4 de gener, s'atribuïx en l'article 2.2.l a l'ens, entre les seues funcions, la convocatòria i gestió de subvencions, ajudes i incentius de les diferents matèries culturals integrades en CulturArts Generalitat, i es conferix en l'article 4.2.j l'atribució de resoldre la concessió dels incentius, ajudes i subvencions a la presidenta de l'entitat, que és la titular de la conselleria que té les competències en matèria de cultura.  
  
Vista la proposta de l'òrgan instructor, d'acord amb l'informe de la comissió tècnica avaluadora, i de conformitat amb el que preveu la base 6.1, resolc:  
  
Primer  
Concedir una subvenció als sol·licitants que figuren en l'annex I per la quantia que s'hi determina. Les ajudes aniran destinades a sufragar els gastos corrents generats per les activitats artístiques generades en funció de la modalitat d'ajuda i del programa presentat.  
L'import global màxim de les ajudes és de 210.000 euros, que es financen amb càrrec a línia de subvenció T6422000, «Foment de les arts escèniques», del capítol IV del pressupost de CulturArts Generalitat per a 2014.  
  
Segon  
Les ajudes concedides per mitjà de la present resolució estan acollides al règim de minimis establit en el Reglament UE número 1407/2013, de la Comissió, de 18 de desembre de 2013 (DOUE L352, 24.12.2013) relatiu a l'aplicació dels articles 107 i 108 del Tractat de Unió Europea a les ajudes de minimis.  
  
Tercer  
Desestimar les sol·licituds que es detallen en l'annex II pels motius que s'hi indiquen.  
  
Quart  
El pagament de les subvencions quedarà condicionat al compliment de les obligacions i a la justificació per part dels beneficiaris segons el que establix l'orde de convocatòria.  
La justificació haurà de presentar-se en les dependències de la Conselleria d'Educació, Cultura i Esport de l'avinguda de Campanar, número 32, de la ciutat de València, fins al dia 15 de novembre de 2014.  
  
La falta de justificació en el termini indicat determinarà la pèrdua del dret al cobrament de la subvenció concedida.  
  
Quint  
Donar publicitat a les subvencions concedides en compliment de l'article 18.1 de la Llei 38/2003, de 17 de novembre, General de Subvencions.  
  
De conformitat amb el que disposen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte en el termini d'un mes a comptar de l'endemà de ser publicada en el Diari Oficial de la Comunitat Valenciana.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada en el Diari Oficial de la Comunitat Valenciana.  
  
València, 5 de novembre de 2014.- La presidenta de CulturArts Generalitat: María José Catalá Verdet.  
  
  
  
ANNEX I  
Relació d'ajudes que es concedixen  
  
  
Ajudes a la producció coreogràfica i/o gires d'empreses de dansa  
  
Expedient NIF / CIF Beneficiari Import  
HDF-JJZ-39-05 F98457374 Compañía de Danza, SL 32.000 -  
TDG-IRS-48-51 B09124678 Otra Danza, SL 26.500 -  
ZVW-MGL-14-96 D15028868 Maduixa Teatre, SL 23.500 -  
SVM-PTI-53-42 F63630842 Proyecto Titoyaya, SL 22.500 -  
XGW-AYD-72-44 33781260G Mascarós Mansion, Jesús 20.500 -  
ZAV-OSG-10-09 R31631174 La Coja Dansa, SL 17.000 -  
ELU-FBA-44-83 10271312P Cases Guerrero, M.ª José 5.500 -  
OJO-FVW-19-38 A00342070 Arden Producciones, SL 2.500 -  
  
  
  
Ajudes a projectes emergents de producció coreogràfica  
  
Expedient NIF / CIF Beneficiari Import  
AKS-UFV-90-75 H29099010 I. Frágiles Danza 5.570 -  
  
  
  
Ajudes a entitats sense ànim de lucre  
  
Expedient NIF / CIF Beneficiari Import  
UDG-WPM-33-61 T88566635 I. Professionals Dansa CV 6.000 -  
RRM-ETD-32-43 B62428718 N. C. Danza Gerard Collins 6.000 -  
WDI-CJE-27-17 R97574691 C. Valenciana d'Empreses de Dansa 5.000 -  
  
  
  
Ajudes a la formació, investigació i edició  
  
Expedient NIF / CIF Beneficiari Import  
SSZ-UMQ-93-28 Q04736770 Stella Cometa, SL 2.000 -  
YPB-ZMU-77-41 S78570296 Teatro de lo Inestable, SL 1.620 -  
COZ-QHW-68-07 06056291G Gómez de la Torre, Sandra 1.000 -  
VZS-IBS-45-38 43588386V Cases Guerrero, M.ª José 380 -  
  
  
  
  
Ajudes per a la realització de festivals i mostres (FIM)  
  
Expedient NIF / CIF Beneficiari Import  
POT-XJI-14-00 A5848524Z Ajuntament de Vila-real 14.000 -  
  
  
  
  
ANNEX II  
Relació de sol·licitud que es desestimen  
  
  
Ajudes a la producció coreogràfica i/o gires d'empreses de dansa (PGD)  
  
Expedient NIF / CIF Sol·licitant Motiu  
NUD-UQX-76-68 D17933781 Arlandis Recuerda, Vicente 1  
TKS-PHM-89-62 42015384Z Gestión de Medios Culturales Expresa, SL 1  
ISK-EQD-05-58 59278506E Extremiana Eguia, Ana 1  
  
  
Motiu 1. No haver aconseguit la puntuació mínima requerida, segons el que establix la base 14.2 i d'acord amb els criteris de valoració que preveu la base 14.1 de l'orde de convocatòria.  
  
  
Ajudes per a la realització de festivals i mostres (FIM)  
  
Expedient NIF / CIF Sol·licitant Motiu  
MMU-ZCH-11-57 11492874X Fernández Giménez, Rocío Isabel 1  
VVD-ZOT-53-37 Y7184478E Ajuntament de la Font de la Figuera 2  
ACQ-NLQ-95-70 M1475326E Ajuntament de Callosa d'en Sarrià 2  
  
  
Motiu 1. No haver aconseguit la puntuació mínima requerida, segons el que establix la base 31.2 i d'acord amb els criteris de valoració que preveu la base 31.1 de l'orde de convocatòria.  
Motiu 2. No complir amb l'objecte de les ajudes que preveu la base 1 de l'orde de convocatòria, que és contribuir al manteniment i la consolidació de la dansa de caràcter professional.